Edward telah dilahirkan di Istana Woodstock berdekatan Oxford. Beliau telah diangkat menjadi Putera Wales pada tahun 1343 dan mengikuti bapanya dalam peperangan menentang Perancis. Beliau adalah seorang tentera yang terkenal, dan telah membantu bapanya mencapai kemenangan dalam Pertempuran Crécy dan Pertempuran Poitiers. Pada tahun 1361, Edward telah mengahwini sepupu beliau, Joan dari Kent. Mereka memiliki dua orang anak lelaki, Edward dan Richard. Anak lelaki sulung beliau, Edward telah meninggal dunia semasa berumur enam tahun.